Norsk Redaktørforening

Styremøte 2017-04-04 Oslo

AJ

**Sak 2017-18: Landsmøtet 2017 - innkalling, forretningsorden og kjøreplan**

Vedlagt følger utkast til forretningsorden og kjøreplan for NRs landsmøte 13. juni 2017.

En første melding om dato for landsmøtet, med forklaring på hvorfor tidspunktet avviker fra vedtektsbestemmelsen om avvikling innen utgangen av mai, ble sendt til alle medlemmer tirsdag 7. januar. En formell innkalling, med henvisning til vedtektenes bestemmelser om hva som skal behandles på møtet ble sendt fredag 24. mars.

Vedlagt følger utkast til ny innkalling, med spesifisert dagsorden (blant annet handlingsplan og vedtektsendringer), samt utkast til forretningsorden og detaljert kjøreplan.

Spørsmålet om justering av forretningsorden og kjøreplan, slik at navneopprop kun foretas ved behov, har tidligere vært tatt opp. Sekretariatet er av den oppfatning at det kan være verdt å prøve en ordning hvor navneopprop først foretas dersom det viser seg å være nødvendig. Vi har derfor tatt bort «navneopprop» fra det innledende punktet om åpning og konstituering av møtet, og tatt inn en ny formulering (markert i gult) i punkt 7 i forslaget til forretningsorden.

**Forslag til vedtak:** Innkalling, forretningsorden og kjøreplan for NRs landsmøte 2017 vedtas i tråd med sekretariatets forslag.

Kjære medlem, vi minner om

Norsk Redaktørforenings landsmøte/vårmøte

på Clarion Hotel & Congress, Brattørkaia 1, Trondheim, tirsdag 13. juni 2017.

 Foreløpig dagsorden:

1. Styrets forslag til dagsorden og forretningsorden for landsmøtet.

2. Styrets beretning for landsmøteperioden.

3. Styrets regnskap for landsmøteperioden.

4. NRs handlingsplan 2017-2019

5. Forslag om endring av NRs vedtekter

6. Innkomne forslag

7. Valg

Landsmøtet kan ikke treffe vedtak i saker som ikke er ført opp på dagsorden med mindre 2/3 av de frammøtte godtar det.

Ved valgene velger landsmøtet:

1. Styre bestående av leder, nestleder og 7 medlemmer, samt 5 varamedlemmer, alle med

 funksjonstid på 2 år. Styret skal som hovedregel bestå av minst 4 kvinner og minst 4 menn.

2. Valgkomité bestående av leder, to medlemmer og ett varamedlem.

3. Revisor.

Valgkomiteens leder er Grethe Gynnild-Johnsen, NRK.

Forslag som ønskes behandlet på landsmøtet må være NR-styret i hende senest 4 uker før landsmøtet, i følge NR-vedtektene § 7. Det betyr at slike forslag må være ankommet NR-sekretariatet senest tirsdag 16. mai 2017.

Saksdokumenter til landsmøtet vil være tilgjengelig på NRs hjemmesider senest to uker før landsmøtet, det vil si tirsdag 30. mai 2017.

Oslo, xx. april 2017

for NR-styret

## Arne Jensen

## Generalsekretær

Vedlegg 1

**Forretningsorden for Norsk Redaktørforening landsmøte 2017**

1. Landsmøtet 2017 holdes for åpne dører.
2. Alle medlemmer som ikke er innvilget medlemskap etter § 5 punkt 2 og 3 i NRs vedtekter har tale-, forslags- og stemmerett.
3. NRs generalsekretær og assisterende generalsekretær har tale- og forslagsrett.
4. Styrets medlemmer har ikke stemmerett i saker som angår ansvarsfrihet for vedtak de har vært med på som medlemmer av styret (Regnskap for landsmøteperioden).
5. Landsmøtet avvikles etter følgende dagsorden (jfr også NRs vedtekter punkt 7):
	* Åpning og konstituering (se pkt 7 nedenfor)
	* Godkjenning av innkalling og dagsorden
	* Beretning for landsmøteperioden
	* Regnskap for landsmøteperioden
	* Forslag til handlingsprogram
	* Eventuelle andre forslag fra styret (vedtektsendringer og lignende)
	* Eventuelle innkomne forslag
	* Valg

 Landsmøtet åpnes av NRs leder, som også forestår konstituering av møtet.

1. Ved møtets åpning skal det, med alminnelig flertall, velges:
	* 1 ordstyrer
	* 1 sekretær
	* 2 deltakere til å underskrive protokollen
	* 4 deltakere til tellekorpset
2. Etter konstitueringen overtar den valgte ordstyreren ledelsen av møtet.
3. Etter at konstituering er foretatt må deltakere som kommer til eller forlater landsmøtet melde fra om dette til sekretariatet.

Alle vedtak fattes med alminnelig flertall. Dersom noen krever å få behandlet saker som ikke er ført opp dagsorden, må dette godkjennes av landsmøtet med 2/3 dels flertall (jfr. vedtektenes punkt 7). Skriftlig avstemning benyttes kun dersom deltaker(e) foreslår det og landsmøtet godkjenner det. Dersom det fremmes forslag eller er dissenser som krever stemmetelling, så skal det også foretas navneopprop for å klarlegge hvor mange stemmeberettigede som er til stede i salen.

1. Ordstyrer kan, med landsmøtets godkjennelse, innføre begrensninger i taletiden når dette er nødvendig for den praktiske gjennomføringen av landsmøtet.
2. Landsmøtet foretar følgende valg, etter innstilling og orientering fra valgkomiteen:
	* Leder
	* Nestleder
	* 7 styremedlemmer
	* 5 varamedlemmer
	* Revisor

 Etter forslag fra styret velger landsmøte *valgkomite* bestående av leder, to medlemmer

 og ett varamedlem.

 Det er tillatt å fremme benkeforslag i forbindelse med valgene.

 Ved valgene skjer eventuelle avstemninger skriftlig, dersom noen ber om det.

Utkast til kjøreplan

Norsk Redaktørforenings landsmøte

på Clarion Hotel & Congress, Trondheim

tirsdag 13. juni 2017

I tråd med vedtektenes regler for landsmøtet har foreslått følgende dagsorden (her med kjøreplanen som utfyllende anvisninger/kommentarer):

 **1. Åpning**

* + - 1. Harald ønsker velkommen til den formelle del av landsmøtet.
			2. Harald fortsetter med å lese listen over døde siden sist.
			3. Harald ber sekretariatet foreta opprop av påmeldte medlemmer.
1. **Konstituering -** ved valg av
	* + 1. ordstyrer (Harald foreslår ……………………………………..)
			2. sekretær (Harald foreslår Reidun Kjelling Nybø)
			3. to deltakere til å underskrive protokoll ( … ) (Arne lager lapp)
			4. 4 deltakere til tellekorps ( … ) (Arne lager lapp)

 Harald gir ordet til **ordstyrer**

1. **Godkjenning av innkalling og forretningsorden**

**Ordstyrer** spør om det er merknader til innkalling, eller til foreslått dags- og forretningsorden. Hvis ikke, er de godkjent.

1. **Beretning for landsmøteperioden – Ordstyrer** ber Harald (ev sekretariatet) kort

presentere beretningen for perioden. Minne om at den er sendt ut på forhånd.

 **Ordstyrer** spør etter merknader, deretter tas beretningen til etterretning.

1. **Regnskap for landsmøteperioden Ordstyrer** ber Harald (ev sekretariatet)

kort presentere regnskapene. Minne om at dette er sendt ut på forhånd.

**Ordstyrer** spør etter merknader, deretter lese konklusjon i revisjonsberetning (lagt på nett før møtet), og ber møtet godkjenne regnskapet og meddele styrets medlemmer ansvarsfrihet.

1. **Forslag til handlingsplan 2017-2019 – Ordstyrer** ber Harald (eller Hanna, ev

sekretariatet presentere handlingsplanen). NB! Sekretariatet orienterer om

 prosessen i forkant.

**Ordstyrer** spør etter avvikende forslag. Avstemning av alt under ett, hvis der ikke er avvikende forslag.

 **7. Forslag til vedtektsendringer – Ordstyrer** ber Harald (ev sekretariatet eller Arne

Blix?) presentere forslaget til vedtektsendringer. NB! Sekretaretet orienterer om prosessen i forkant.

**Eventuelle innkomne forslag**

 **Ordstyrer** opplyser at ingen forslag var innkommet til fristens utløp.

1. **Valg – Ordstyrer** ber valgkomiteens leder, Grethe Gynnild-Johnsen , referere innstillingen.

 **Ordstyrer** spør om det er andre forslag – og fullfører valgprosedyrene, og føyer

 til valg av **revisor** (BDO AS v/Erik H. Lie), og **valgkomité** (forslag

 kommer før landsmøtet fra NR-styret).

**Ordstyrer** erklærer den formelle del av landsmøtet for avsluttet, og gir *ordet til leder, som takker for tilliten og takker de uttredende styremedlemmer og overrekker gaver.*